Mobiltelefonen

**Mobiltelefonen ** - et utrolig medium

Ideen for mobiltelefonen kommer fra ideen om radio. Mobiltelefonen består av en radiosender og en mottaker som er knyttet til et telefonnett. De aller første kommersielle mobilene var på markedet i 1940 årene, men ble først tatt i bruk på 1970. De fleste fikk seg mobil på 1990 tallet. I Norge ble det første mobiltelefonnettet opprettet i 1966, men det var først da det digitale **GSM-nettverket** (Group Special Mobile) kom i 1993 at mobiltelefonene ble mye billigere og mindre i størrelse, slik at det ble mer vanlig å ha mobiltelefon. Med GSM-nettverket ble kapasiteten utvidet i forhold til det gamle nettverket. Etter hvert ble det også åpnet for å sende SMS og MMS. Siden GSM-nettverket er en internasjonal standard, så ble det også mulig å bruke mobiltelefonen på reiser i store deler av verden. Dette faller som helt naturlig for oss i dag, fordi vi har med oss mobiltelefonen overalt til enhver tid!

Mobiltelefonene har utviklet seg en hel del de siste tiårene. Både med antall brukere og utseende- og funksjonsmessig. I 2001 var det 555 millioner mobilbrukere i hele verden, og i 2008 var det ca 3 milliarder mobilbrukere i verden, fordelt over 222 land. Mobiltelefonen har utviklet seg til et helt utrolig og enormt medium. De nye mobiltelefonene i dag har kameraer med like mange megapixler som et digitalt kamera, og de aller fleste har internettilgang, som i og for seg sier sitt. Man surfer på nettet på mobilen, leser aviser, sender mailer, hører på musikk på YouTube. Utseendemessig har den også forandret seg drastisk i forhold til de aller første mobiltelefonene. Den første bærbare mobiltelefonen begynte som en stor ”kloss” med antenne som vi bare kunne ringe med, men har utviklet seg til en minimal gjenstand med utallige muligheter og funksjoner i alle mulige farger.



Årene 2009 og 2010 er årene hvor touch screen virkelig har blitt populært. Blant annet Nokia, Sony Ericsson og Samsung har fulgt iPhone-trenden og utviklet mobiltelefoner med touch screen. Altså en mobil uten knapper, som bare har en storm skjerm man trykker på med enten fingeren eller en tilhørende penn. Apples iPhone har blitt veldig populær både i Norge og andre land i verden, og har vært en inspirasjonskilde til flere andre mobilmodeller.

Dumt spørsmål, tenker vi automatisk i dag. Mobiltelefonen har tradisjonelt vært et slags symbol på en person som har behov for å være tilgjengelig, og som følger med i tiden. Men i dag er den et allemannseie, og alderen på mobiltelefoneiere blir lavere og lavere. Til å begynne med var det nok bare travle businessmenn som hadde råd til mobiltelefonen som eide en mobil, men i dag brukes den også av seksåringer. Mobiltelefonen har for eksempel blitt en måte å ha kontroll og oversikt over hvor barna er. I veldig mange norske familier i dag, har nesten hvert eneste familiemedlem over seks år en mobiltelefon. Mange foreldre velger å gi barna sine mobil i så tidlig alder, fordi de synes det er betryggende å kunne kontakte og ha kontroll over barnet i ulike situasjoner, hvis det er på reise og lignende.
 * Hvem har mobiltelefon?**

Mobiltelefonen har blitt mer og mer vanlig, og antall hustelefoner har gått ned. I 2007 var det 1 milliard fasttelefoni-abonnementer, mens det var 3 milliarder mobiltelefonabonnementer i verden. Når alle familiemedlemmene i et hjem har mobiltelefon, er det kanskje ikke så viktig med en hustelefon lenger.
 * Hustelefonen – ut på dato?**